laion/Wikipedia-Exotic huggingface dataset:
אויגן שטולצר

אויגן שטולצר (בהונגרית: Stolzer Jenő;‏ 1886, הונגריה – 22 בדצמבר 1958, רומא) היה אדריכל יהודי-הונגרי. היה נשוי לאדריכלית יהודית סגל. בין שאר עבודותיו בישראל ומחוצה לה: תיאטרון הבימה וקולנוע אורה בחיפה. שטולצר למד בבית ספר תיכון טכני בעיר בודפשט, הונגריה. בהמשך למד עיצוב פנים במכללה הטכנית במינכן - (האוניברסיטה הטכנית של מינכן) במשך ארבע שנים וסיים את לימודיו שם בשנת 1908. בגיל 24, בשנת 1916 הגיע לברלין וכעבור שנה הצטרף למשרדו של האדריכל אוסקר קאופמן והיה לשותפו. עם קאופמן עבד באירופה וגם בישראל, במשך למעלה משלושים שנה. בתקופה זו השלים את לימודיו לעבודת דוקטורט בנושא התיאטרון. בשנת 1916 שירת שנה כקצין במלחמת העולם הראשונה. בשנת 1934, עם עליית המפלגה הנאצית לשלטון בגרמניה, עלה לארץ ישראל כשבידו סכום לא גדול של כ-1,000 מארק, אותם קיבל בתמורה למכירת ספרייתו הפרטית. כשנה מאוחר יותר, הצטרף אליו אוסקר קאופמן ושניהם המשיכו לעבוד יחד. למשרד זה הצטרפה האדריכלית דר' יהודית סגל. בעזבונה של אשתו, יהודית סגל שטולצר, התגלו מסמכים המעידים כי כשעזב את ישראל, ניסה לקבל חזרה את רכושו בברלין אך ללא הצלחה. לאחר מותו, אשתו שעברה להתגורר במינכן, תבעה פיצויים בשמו ואף זכתה בהם. בשנת 1941 הוא נישא לאדריכלית יהודית סגל, אשר עבדה גם היא במשרדו של קאופמן. בשנת 1957, עזב הזוג את הארץ לגרמניה. כעבור שנה, ביום 22 בדצמבר 1958, בגיל 72, נפטר באופן פתאומי ברומא ושם נקבר בבית העלמין היהודי. 1935 - בית הכנסת בחדרה, עם יהודית סגל 1934-1936 - בית הכנסת ישורון בירושלים עם מאיר רובין ובנימין אנקשטיין 1936-1937 - שכונת קריית מאיר, עם יהודית סגל 1937- טיילת חוף תל אביב 1934-1937 - תיאטרון הבימה - 1934-1937, עם אוסקר קאופמן. 1943- תוכנית לשכונת תלפיות, ירושלים 1943 - הצעה לפיתוח רצועת ירק סביב העיר העתיקה (ירושלים) 1946 - קולנוע אורה בחיפה, עם אוסקר קאופמן 1950-1957 - בית ההסתדרות, ירושלים, עם יהודית סגל שטולצר פרס האדריכלות הלאומית ההונגרית פרס של אקול דה בוזאר בפאריס בית הבימה בשנת 1950 לערך בניין ההסתדרות, רחוב שטראוס, ירושלים Ram, what the 'h*ll' are you doing with 'our' Habima (אורכב 01.12.2017 בארכיון Wayback Machine) קריית מאיר - סוד הגן הנעלם של תל אביב אדריכלות באוהאוס בתל אביב -Institut Kunst- und Baugeschichte/Fachgebiet Kunstgeschichte כולל תמונתו (אורכב 01.12.2017 בארכיון Wayback Machine) רשימת האדריכלים החשובים אשר פעלו בארץ ישראל בתקופת העלייה החמישית רשימת האדריכלים הבולטים, שפעלו בארץ ישראל, בתקופת העלייה החמישית, כולל סיכום קורות החיים המקצועיים של כל אחד מהם, מתוך חומר עזר בקורס לתולדות האמנות, מאת אליעזר פרנקל כרונולוגיה -תולדות האמנות, בעריכת אליעזר פרנקל, עמוד 615 נשים יוצרות בישראל, 1970-1920, (עורכת), רות מרקוס, סדרת מגדרים, הוצאת הקיבוץ המאוחד, 2008, אדריכליות בונות הארץ מאת: עדינה מאיר מריל: עמוד 159 75000 לא"י הושקעו בקולנע אורה בחיפה שנפתח היום מחדש, המשקיף, 27 בנובמבר 1947 [1]Haus der Gewerkschaft, Jerusalem, 1950-57 (zusammen mit Eugen Stolzer
יחסי נורווגיה–פינלנד

בין ממלכת נורווגיה לבין רפובליקת פינלנד מתקיימים יחסים דיפלומטיים מלאים, ושתיהן חברות במועצה הנורדית. היחסים בין המדינות כוננו בשנת 1917, לאחר שנורווגיה הכירה בעצמאותה של פינלנד. בראשית המאה ה-20 התעורר חשש בנורווגיה מפני הגירה פינית לאזור סטורפיורד, ומאידך, נורווגיה רצתה לספח את חלק מאזור לפלנד, אולם לא התעורר סכסוך בין המדינות. כיום, שתי המדינות חברות במועצה הנורדית ובמועצת מדינות הים הבלטי, והם חולקות גבול משותף לאורך 736 ק"מ. פינלנד מחזיקה בנורווגיה שגרירות באוסלו, ו-19 קונסוליות באולסונד, ברגן, בודה, דראמן, פארסונד, האלדן, האמאר, המרפסט, האוגסונד, הורטן, קירקנס, קריסטיאנסנד, קריסטיאנסונד, לרוויק, נרוויק, סארפסבור, סטוונגר, טרומסה, וואדסו. מאידך, נורווגיה מחזיקה בפינלנד שגרירות בהלסינקי, ו-11 קונסוליות כבוד בהאנקו, ייבסקילה, קמי, קואופיו, מרייהאמן, אואולו, יקובסטד, רובניימי, טמפרה, טורקו וואסה. מדיה וקבצים בנושא יחסי נורווגיה–פינלנד בוויקישיתוף אתר על יחסי מדינות
בננה (פירושונים)

האם התכוונתם ל... בננה – צמח טרופי בעל פירות אכילים (המכונים אף הם "בננות") אישים כנען בננה (1936–2003) – היה נשיא זימבבואה בננה יושימוטו (ילידת 1964) – שם העט של הסופרת היפנית מאהוקו יושימוטו אחר בננה (סדרת טלוויזיה) – סדרת טלוויזיה בריטית ("בננה" כאנלוגיה באורולוגיה) בננה (אי) – אי במדינת קטר (נקרא כך עקב צורתו) בננות (פירושונים)
ריינהולד רריכט

ריינהולד רֵריכט (בגרמנית: Reinhold Röhricht;‏ 18 בנובמבר 1842 – 2 במאי 1905) היה היסטוריון גרמני, ביבליוגרף וחוקר מסעי הצלב והגאוגרפיה ההיסטורית של ארץ ישראל. ריינהולד רֵריכט יליד בּוּנצלאוּ, פרובינציית שלזיה, פרוסיה, למד במדרשה תאולוגית בברלין וקיבל ב-1866 את תעודת המוסמך (גר'). עיקר עיסוקו היה חקר מסעי הצלב וממלכות הצלבנים במזרח. הוא פִרסם מספר רב של עבודות על תולדות הצלבנים ועל הגאוגרפיה ההיסטורית של ארץ-ישראל, שבהן הונחו היסודות למחקר החדיש בתחום זה. למרות הישגיו המדעיים, רֵריכט לא הגיע לתפקיד אוניברסיטאי והתפרנס מהוראת היסטוריה, עברית, לטינית ויוונית בבתי-ספר תיכוניים בעיר ברלין. רֵריכט נודע בשני מפעלים ביבליוגרפיים המהווים כלי עזר בחקר ההיסטוריה של ארץ ישראל ובחקר ממלכת ירושלים הצלבנית. הראשון – Bibliotheca geographica Palaestinae – הוא קטלוג חסר תקדים בהיקפו, המרכז נתונים ביבליוגרפיים של כתבי נוסעים וצליינים שביקרו בארץ ישראל מאז שנת 333 לספירת הנוצרים ועד 1878 (השנה שבה חתם רֵריכט את מפעלו זה) על מהדורותיהם ותרגומיהם. הקטלוג ערוך בסדר כרונולוגי ומתייחס ל-3,515 נוסעים, רובם אנשי המערב הנוצרי. נוסף על כך יש בקטלוג של רֵריכט התייחסות ל-747 מפות שיש להן שייכות לארץ ישראל, ובמיוחד מפות מימי הביניים. הספר ראה אור בברלין ב-1890. דוד עמירן, איש האוניברסיטה העברית, פרסם ב-1963 את המהדורה המשופרת, הכוללת את התוספות שרֵריכט ואחרים הפיקו בשנים 1891–1893; מהדורה זו הודפסה שוב ב-1989. מפעלו השני – Regesta Regni Hierosolymitani – הוא אוסף תקצירי תעודות רשמיות ומכתבים של ממלכת ירושלים הצלבנית מן השנים 1097 עד 1291, מהם שנכתבו בארץ ישראל ומהם שנשלחו מאירופה. עד שקובצו, תומצתו בלטינית ופורסמו על ידי רֵריכט, היו מסמכים אלה מפוזרים בעשרות ספרים שונים. אוסף התעודות הזה ראה אור באינסברוק, אוסטריה, בשנת 1893. ב-1904, שנה לפני מותו, פרסם רֵריכט ספר נלווה, 'אדיטמנטום' (Additamentum), המכיל תקצירי מסמכים נוספים שהגיעו לידיעתו אחרי חתימת הפרסום מ-1893. מפעלו זה של רֵריכט זכה למהדורה מעודכנת, מורחבת מאוד, ממוחשבת ומקוונת, שבה תמציות המסמכים נמסרות באנגלית. המיזם נערך בראשות ההיסטוריון הבריטי ג'ונתן ריילי-סמית' (אנ') (מת ב-2016) ובהשתתפות חוקרים מובילים של התקופה הצלבנית, ובהם הישראלים ב"ז קדר, רוני אלנבלום ואיריס שגריר. רריכט הלך לעולמו בברלין, גרמניה. רשימת פרסומיו של רֵריכט באתר Regesta Imperii (גר') Bibliotheca geographica Palaestinae, Berlin 1890 Regesta Regni Hierosolymitani (1097-1291), Innsbruck, 1893-1904 Revised Regesta Regni Hierosolymitani Database לימים בולסלבייץ, פולין בכתובים שבעברית מופיע לעיתים באיוּת "רֵיריכט", "רוריכט" ואף "רוהריכט" ו"רוריש" בגימנסיה הומבולדט (גר') ובגימנסיה ע"ש היינריך שלימאן (אנ') קדם לו טיטוס טובלר בחיבורו Bibliographia Geographica Palestinae מ-1867 מהדורת 1890 זמינה לקריאה במרשתת; ראו בפרק "קישורים חיצוניים" בהקדמתו הסביר רֵריכט את הבחירה בשפה זו לא רק משום שרוב התעודות נכתבו בה, אלא מפני שלא ניתן לתרגם כראוי את המונחים ללשון אחרת כוללת מסמכים של ממלכות ירושלים, קפריסין וארמניה הקיליקית, נסיכות אנטיוכיה ורוזנויות אֶדֶסָה וטריפולי Revises Regesta Regni Hierosolymitani Database
יחסי איסלנד–נורווגיה

יחסי איסלנד–נורווגיה (באיסלנדית: Samskipti Íslands og Noregs, בנורווגית: Forholdet mellom Island og Norge) הם היחסים הדיפלומטיים בין רפובליקת איסלנד לבין ממלכת נורווגיה, ושתיהן חברות במועצה הנורדית. היחסים בין המדינות מוגדרים "מצוינים", ויש רבים שמאמינים שהשותפות בין המדינות היא השותפות החזקה ביותר באירופה. איסלנד יושבה בימי הביניים בעיקר על ידי נורווגים, הגל הראשון החל כנראה בשנת 860, ושיא ההתיישבות היה בין השנים 870–930. איסלנד ונורווגיה יצרו אזור תרבותי נורדי נרחב בים הצפוני, וחלק גדול מההיסטוריה של נורווגיה פורסם על ידי הסופר האיסלנדי סנורי סטורלוסון. בשנת 1262 עברה איסלנד לשלטון נורווגי, ובשנת 1380 הצטרפה לאיחוד קאלמאר, שאיחד את ממלכות דנמרק, נורווגיה (עם איסלנד, גרינלנד, איי פארו, שטלנד ואורקני), ושוודיה (כולל פינלנד) תחת מלך יחיד. באיחוד, דנמרק הייתה המדינה החזקה, ובסופו של דבר קיבלה שליטה גם בנורווגיה וגם באיסלנד (כמו גם בגרינלנד ובאיי פארו). נורווגיה נפרדה מהאיחוד בשנת 1814, ואיסלנד בשנת 1944. שתי המדינות חולקות היסטוריה משותפת לגבי ציד לווייתנים, ולעיתים קרובות הצטרפו ליפן בהתנגדות לוועידות בינלאומיות להפחתת ציד מסחרי של לווייתנים. שתי המדינות התנגדו לחתום על האמנה בדבר סחר בינלאומי במינים בסכנת הכחדה, האוסרת על סחר בבשר לווייתנים. הברית הצפונית הגדולה, המייצגת ציידי לווייתנים, סוחרים ודייגים באזור הארקטי, אמרה כי "מדובר בייבוא וייצוא חוקי, ובעתיד היא עשויה לתת גישה לשוק שהוא באמת גדול עבור הציידים הנורווגים והאיסלנדים". בשנת 1992 הודיעו איסלנד ונורווגיה במשותף כי יחזרו לצוד לווייתנים מסחריים ממינים מסוימים, לאחר תום תקופת ההקפאה בת 6 שנים. בשנת 2002 הודיעה נורווגיה כי היא תאפשר לוויתן החברה לייצא 10 עד 15 טון של מוצרי לווייתן מינקי לאיסלנד. ממשלת בריטניה גינתה את ההחלטה, משום שמדובר במינים הנתונים בסכנת הכחדה בינלאומית. בשנת 2006 הודיע משרד הדיג האיסלנדי כי הוא יאשר שוב את ציד הלווייתנים, מה שהופך אותו למדינה השנייה אחרי נורווגיה שמאפשרת לצוד לווייתנים מסיבות מסחריות. לאחר המשבר הפיננסי האיסלנדי 2008–2012, הממשלה הנורווגית נתנה לאיסלנד בנובמבר 2008 הלוואה של 500 מיליון € ל-5 שנים, על מנת לייצב את הקרונה האיסלנדית. שר החוץ הנורווגי, יונאס גאהר סטור אמר לאחר פגישה עם ראש ממשלת איסלנד גייר הארדה, כי "אנחנו רוצים להראות את תמיכתנו ביוזמה הבינלאומית ואנו נספק תמיכה לאיסלנד בעתיד הקרוב". בשנת 2007 חתמו שתי המדינות על הסכם הגנה, כיסוי מעקב והגנה צבאית של התחום האווירי והכלכלי של איסלנד. משמעות הדבר היא כי מטוסי קרב ומטוסי סיור נורווגים יסיירו במרחב האווירי האיסלנדי. יודגש כי ההסכם עם נורווגיה מיועד רק לזמן שלום, אולם במקרה של עימות צבאי, ההגנה האווירית תוטל על נאט"ו וצבא ארצות הברית. ההסכם נחתם בעקבות ההחלטה להוציא את הצבא האמריקני מבסיס חיל הים בקפלאוויק בשנת 2006. איסלנד מחזיקה בנורווגיה שגרירות באוסלו, ו-8 קונסוליות באולסונד, ברגן, בודה, האוגסונד, קריסטיאנסנד, סטוונגר, טרומסה, וטרונדהיים. נורווגיה מחזיקה באיסלנד שגרירות ברייקיאוויק, ו-4 קונסוליות כבוד באקוריירי, איסאפיירד'ור, סייד'יספיירד'ור ווסטמאנאאיאר. מדיה וקבצים בנושא יחסי איסלנד–נורווגיה בוויקישיתוף אתר על יחסי מדינות
ניסאן פרינץ רויאל

ניסאן פרינץ רויאל (ביפנית: 日産・プリンスロイヤル; באנגלית: Nissan Prince Royal) היא מכונית שרד מסוג לימוזינה אשר נבנתה בין השנים 1966–1967, עבור קיסר יפן על ידי יצרנית הרכב היפנית "Prince Motor Company" אשר התמזגה בשנת 1966 עם יצרנית כלי הרכב היפנית ניסאן. סך הכול יוצרו 5 יחידות. קוד הדגם: "Model S390P-1" שימוש: משפחת המלוכה 4 דלתות 8 מושבים ניסאן פרינץ רויאל ניסאן פרינץ רויאל ניסאן פרינץ רויאל ניסאן פרינץ רויאל ניסאן פרינץ רויאל ניסאן פרינץ רויאל ניסאן פרינץ רויאל מנוע 8 צילינדרים - ניסאן פרינץ רויאל ניסאן ניסאן פרינץ רויאל - 13 תמונות (pinterest.co.uk/yosshiee/nissan-prince-royal) ניסאן פרינץ רויאל (auto.de/magazin/nissan-prince-royal) (גרמנית) מדיה וקבצים בנושא ניסאן פרינץ רויאל בוויקישיתוף ניסאן פרינץ רויאל (6:40 דקות), יו-טיוב ניסאן פרינץ רויאל - מידות ונתונים טכניים jsae.or.jp/autotech ניסאן פרינץ רויאל - קיסר יפן אקיהיטוRecreation Vehicle: The Benefits of Owning Motor Homes
אלפא בטוקאן

α בטוקאן הוא הכוכב הבהיר ביותר בקבוצת הכוכבים טוקאן עם בהירות נראית מדרגה 2.82, שנמצא במרחק של כ-200 שנות אור ממערכת השמש. הוא מציין את ראשו של הטוקאן שאותו מסמלת הקבוצה. α בטוקאן הוא ענק כתום מסוג ספקטרלי K3 III, מסתו מוערכת בכ-1.3 מסות שמש ורדיוסו כ-37 רדיוסי שמש. טמפרטורת פניו היא כ-4,300 קלווין והוא קורן בעוצמה גדולה פי 240 מעוצמת ההארה של השמש באור נראה, אך בשל טמפרטורת פניו הנמוכה יחסית, רוב קרינתו היא בתחום התת-אדום, ובצרופה עוצמת ההארה הכוללת שלו היא פי 480 מעוצמת ההארה של השמש. מדידות ספקטרוסקופיות של אור הכוכב מראות שיש לו בן זוג עמום בהרבה שלא ידוע דבר על תכונותיו, אך נראה מהשינויים בספקטרום הנמדד וממחזוריותם שיחס המסות של בני הזוג הוא 0.4 מה שנותן לו מסה סביב חצי מסת שמש ושמסלול ההקפה הוא אליפטי עם זמן הקפה של כ-11.5 שנים (4,197 ימים) ומרחק שנע בין 5.5 יחידות אסטרונומיות ל-12.5 יחידות אסטרונומיות. אם מסתו של בן הזוג היא אכן חצי מסת שמש, אז מדובר ככל הנראה בננס אדום שעוצמת הארתו זניחה לחלוטין ביחס לזו של α בטוקאן A. α בטוקאן באתר של ג'ים קלר אלפא בטוקאן, בבסיס הנתונים SIMBAD לגרמי שמיים אסטרונומיים SIMBAD: α Tucanae B. E. Wood, H.-R. Müller & G. M. Harper: Hubble Space Telescope Constraints on the Winds and Astrospheres of Red Giant Stars, The Astrophysical Journal, Vol. 829, Iss. 2, article id. 74, p. 3 (2016) L. Decin, B. Vandenbussche, C. Waelkens, G. Decin, K. Eriksson, B. Gustafsson, B. Plez & A. J. Sauval: ISO-SWS calibration and the accurate modelling of cool-star atmospheres. IV. G9 to M2 stars, Astronomy & Astrophysics, vol. 400, p. 713 (2003) R. Glebocki & A. Stawikowski: Are tides responsible for enhanced MG II emission in late-type binaries?, Astronomy & Astrophysics, vol. 189, no. 1-2, p. 200 (1988) J. M. Costa, L. da Silva, J. D. do Nascimento Jr. & J. R. De Medeiros: The tidal effects on the lithium abundance of binary systems with giant component, Astronomy & Astrophysics, vol. 382, p. 1020 (2002)
ספרטק (אגודת ספורט)

אגודת הספורט הבינלאומית "סְפַּרטָק" על-שם סטארוסטין (ברוסית: Международное Физкультурно-Спортивное Общество «Спартак» имени Н.П. Старостина) היא התאחדות ספורט ברוסיה שהוקמה לראשונה ב-1921 והפכה לאגודת ספרטק ב-19 באפריל 1935 ביוזמתו של ניקולאי סטארוסטין. ספרטק הפכה עד מהרה למועדון ספורט גדול שאף העניקה חסות לטורניר הספרטקיאדה. בשנת 1987 האגודה נתקלה בקשיים כלכליים רבים וקבוצות הספורט שלה הופרטו והיא פורקה. במתכונתה הנוכחית, האגודה הוקמה מחדש בשנת 1991 והיא שמה לה למטרה לקדם את הספורט לסוגיו בקרב עובדי ההסתדרות ברוסיה ומאגדת את מרבית מועדוני הספורט של ספרטק שלא הופרטו ברוסיה ובחמש מדינות נוספות. האגודה הוקמה לראשונה בשנת 1921 בשם "חוג הספורט המוסקבאי" (MKS) ביוזמתו של ניקולאי סטארוסטין. בשנת 1926 הקבוצה אומצה על ידי איגוד פועלי המזון "פישצ'ביק" והאגודה שינתה את שמה. ב-19 באפריל 1935 סטארוסטין הציע ששם האגודה יהיה "ספרטק" על שם ספרטקוס, העבד הרומי שהוביל התקוממות עבדים נגד האימפריה הרומית. האגודה הפכה לאחת מאגודות הספורט הגדולות ביותר בברית המועצות. בשנת 1987 פורקה והוקמה מחדש בשנת 1991, כבר לאחר התפרקות ברית המועצות ומאז נקראת באופן רשמי בשם "אגודת הספורט הבינלאומית "ספרטק" ע"ש סטארוסטין" ומאגדת מועדוני ספורט בודדים בלבד. כיום, מועדונים רבים שבעבר השתייכו לאגודת הספורט ספרטק שמרו על שמם "ספרטק", למרות שכבר אינם משויכים לאגודת הספורט. ספרטק מוסקבה – קבוצת כדורגל גברים מהעיר מוסקבה ספרטק מוסקבה (הוקי קרח) – קבוצת הוקי קרח מהעיר מוסקבה ספרטק מוסקבה (כדורעף) – מועדון כדורעף ספרטק מוסקבה (כדורגל חופים) – מועדון כדורגל חופים ספרטק מוסקבה (כדוריד) – מועדון כדוריד ספרטק מוסקבה (רוגבי) – מועדון רוגבי ספרטק מוסקבה (פוטבול) - מועדון פוטבול ספרטה אנד קיי (כדורסל נשים) (נקראה בעבר "ספרטק מוסקבה") - קבוצת כדורסל נשים מהעיר מוסקבה ספרטק סנקט פטרבורג (כדורסל) – קבוצת כדורסל גברים מהעיר סנקט פטרבורג ספרטק סנקט פטרבורג (כדורסל נשים) – קבוצת כדורסל נשים מהעיר סנקט פטרבורג ספרטק סנקט פטרבורג (הוקי קרח) – קבוצת הוקי קרח מהעיר סנקט פטרבורג ספרטק נלצ'יק – קבוצת כדורגל גברים מהעיר נלצ'יק ספרטק פרימוריה ולדיווסטוק – קבוצת כדורגל גברים מהעיר ולדיווסטוק ספרטק קוסטרומה – קבוצת כדורגל גברים מהעיר קוסטרומה אלניה ולדיקווקז (נקראה בעבר "ספרטק אלניה ולדיקווקז") - קבוצת כדורגל גברים מהעיר ולדיקווקז הוברלה אוז'הורוד (נקראה בעבר "ספרטק אוז'הורוד") - קבוצת כדורגל גברים מהעיר אוז'הורוד שבאוקראינה ספרטק סובוטיצה – קבוצת כדורגל גברים מהעיר סובוטיצה שבסרביה ספרטק טרנבה – קבוצת כדורגל גברים מהעיר טרנבה שבסלובקיה ספרטקי טביליסי (נקראה בעבר "ספרטק טביליסי") - קבוצת כדורגל גברים מהעיר טביליסי צסק"א מוסקבה (אגודת ספורט) לוקומוטיב (אגודת ספורט) אתר האינטרנט הרשמי של ספרטק אתר שהוקם במלאת 70 שנה לאגודת ספרטק 19 апреля 1935 г. // 82 года назад В СССР основано добровольное спортивное общество «Спартак» http://www.redwhite.ru/historyy.html «Николай Петрович Старостин. ФУТБОЛЬНЫЙ КЛУБ «СПАРТАК» МОСКВА» Спортивное общество "Спартак": история и традиции
טומיקאירה ZZ

טומיקאירה ZZ (באנגלית: Tommykaira ZZ) היא מכונית ספורט, בעלת מנוע מרכזי, 2 דלתות, 2 מושבים, אשר יוצרה על ידי יצרנית כלי הרכב היפנית טומיקאירה בין השנים 1990–2000, ומיוצרת משנת 2014 ועד היום. עד סוף שנת 1990 היצרנית הייתה קרויה "Tomita Yume Hanbai". בדגמי הדור הראשון הורכבו מנועי בנזין, בדגמי הדור השני הורכבו מנועים חשמליים. בשנת 2014 החלה היצרנית "Tommykaira" לייצר את דגמי "טומיקאירה ZZ" כ- מכונית חשמלית הקרויה "ZZ-EV". מחיר היחידה (דור שני) עומד על 80,000 דולר. תאוצת "טומיקאירה ZZ" (דור ראשון) בין 0-97 קמ"ש הוא 4.0 שניות. תאוצת "טומיקאירה ZZ" (דור שני) בין 0-97 קמ"ש הוא פחות מ-4.0 שניות. דור ראשון (יוצר בין השנים 1990-2000) דור שני (מיוצר משנת 2014 עד היום) - דור ראשון: מנוע בנזין, (נפח מנוע: 1,998 סמ"ק המפיק 193 כ"ס) "ZZ-S" יוצר בין השנים 1995-2000 (נפח מנוע: 1,998 סמ"ק המפיק 200 כ"ס) - דור שני ("ZZ-EV"): מכונית חשמלית עם מנוע חשמלי המספק 309 כ"ס. "Targa top" - הגג נפתח חלקית, הגג נפתח בשטח שבין החלון הקדמי והאחורי - דור ראשון. רודסטר (קבריולה) - דור ראשון, דור שני. טומיקאירה ZZ - דור שני חשמלי טומיקאירה ZZ - דור שני טומיקאירה ZZ - דור שני (מבט ללוח הבקרה) טומיקאירה ZZ - דור שני (מבט לתא הנהג) טומיקאירה ZZ - דור שני (מבט לתא הנהג) טומיקאירה ZZ - דור שני טומיקאירה ZZ - דור שני טומיקאירה ZZ - דור שני טומיקאירה ZZ - דור שני רכב חשמלי מונע מצבר "טומיקאירה ZZ - תמונות (tommykairazz.com/gallery) מדיה וקבצים בנושא טומיקאירה ZZ בוויקישיתוף טומיקאירה ZZ דגם ZZ EV (1:01), יו-טיוב טומיקאירה ZZ דגם ZZ EV (12:08 דקות), יו-טיוב טומיקאירה ZZ דגם ZZ EV (2:32 דקות), יו-טיוב טומיקאירה ZZ חשמלית motorauthority טומיקאירה ZZ autoblog טומיקאירה ZZ -מידות ומפרט טכניsupercars.net/blog/1995-tommy-kaira-zz טומיקאירה ZZ חשמליתcnet.com/roadshow/pictures/the-tommykaira-zz-is-japans-answer-to-the-tesla
עונת 2009 בליגת העל הרוסית בכדורגל

עונת 2009 בליגת העל הרוסית בכדורגל הייתה העונה השביעית של הפרמייר-ליג הרוסי במתכונתו החדשה והעונה ה-18, מאז 1991. לאלופת המדינה הוכתרה רובין קאזאן, בפעם השנייה ברציפות. עונה שלישית ברציפות שבאליפות זכתה קבוצת כדורגל לא מוסקבאית.      אלופה      סגנית האלופה      מקום שלישי      הדחה לליגת המשנה הרוסית משחק הסופר קאפ הרוסי 2009 הפגיש בין אלופת רוסיה 2008 רובין קאזאן ומחזיקת הגביע הרוסי בכדורגל 2008/2009 צסק"א מוסקבה. המשחק נערך ב-7 במרץ 2009. הטורניר סימן את פתיחת עונת 2009 וזכתה בו צסק"א מוסקבה לאחר שגברה על יריבתה בתוצאה 2:1. ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
ויקיפדיה הסלובנית

ויקיפדיה הסלובנית (בסלובנית: Slovenska Wikipedija) הוא הגרסה בשפה הסלובנית של ויקיפדיה, המופעלת על ידי קרן ויקימדיה. האתר פעיל מאז 26 בפברואר 2002, וביולי 2007 הגיע האתר להישג של 50,000 ערכים. נכון ל-22 בספטמבר 2024 ישנם בוויקיפדיה הסלובנית 186,728 ערכים ו-413 משתמשים פעילים. ויקיפדים פעילים בסלובניה אף משתתפים בדיונים על ויקיפדיה (הן באופן כללי והן בשפה הסלובנית) בתקשורת הלאומית. פרק זה טעון עדכון. אנא תרמו לוויקיפדיה ועזרו לעדכן אותו. 18 ביוני 2002- נכתב הערך ה-100  30 בספטמבר 2003 - נכתב הערך ה-1,000 7 בפברואר 2005 - נכתב הערך ה-10,000 17 בדצמבר 2005 - נכתב הערך ה-20,000 17 ביולי 2007 - נכתב הערך ה-50,000 15 באוגוסט 2010 - נכתב הערך ה-100,000 מדיה וקבצים בנושא ויקיפדיה הסלובנית בוויקישיתוף אתר האינטרנט הרשמי של ויקיפדיה הסלובנית (בסלובנית) All Wikipedias ordered by number of articles. "Jani Melik in Jernej Polajnar - administratorja slovenske Wikipedije" (in Slovenian). Nočni obisk. September 19, 2010. RTV Slovenija. Radio Slovenija, 1. program. http://tvslo.si/predvajaj/jani-melik-in-jernej-polajnar-administratorja-slovenske-wikipedije/ava2.88223604/. Retrieved June 2, 2011. Upelj, Boris (27 בספטמבר 2010). "Najbolj obsežen seznam vprašanj in odgovorov na svetu prosi za pomoč". Dnevnik (בסלובנית). נבדק ב-2 ביוני 2011. {{cite news}}: (עזרה) ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
קרסנוגורסק

קרסנוגורסק (ברוסית: Красногорск) היא עיר במחוז מוסקבה, ברוסיה, המרכז האדמיניסטרטיבי ובירת מחוז מוסקבה.[דרושה הבהרה] על שטח העיר קרסנוגורסק בפאתי העיר, ליד הכפר מיאקינינו וכביש הטבעת של מוסקבה מתנהלת הקמת מרכז אדמיניסטרטיבי של מחוז מוסקבה, שם נמצא בית ממשלת מחוז מוסקבה, בניין בית המשפט המחוזי של מוסקבה, נבנה בניין חדש לדומה המחוזית של מוסקבה. תחנת המטרו הראשונה במחוז מוסקבה - "מיאקינינו" גם ממוקמת שם. אוכלוסיית העיר עומדת על 153,393, נכון לנתונים משנת 2017. העיר נמצאת על גדות נהר מוסקבה, במרחק 22 קילומטרים ממרכז העיר מוסקבה וסמוכה מכיוון צפון-מערב לכביש הטבעת של מוסקבה. בית ממשלת מחוז מוסקבה, השוכן סמוך לכפר מיאקינינו ובתחומו גם בניין בית המשפט המחוזי של מוסקבה. קרוקוס סיטי תחנת המטרו מיאקינינו העיר משמשת כמרכז העיקרי במחוז מוסקבה לספורט חורף, ובה מרכז גדול לסנובורד ולסקי. משנת 1994 פועל בעיר מגרש גולף בשם Moscow Country Club כמועדון גולף ובו גם בית מלון קטן. בעיר פועלים גם מועדון הכדורגל זורקי קרסנוגורסק, מועדון כדורעף ומועדון הבנדי זורקי קרסנוגורסק, שזכה באליפות ברית המועצות בשנת 1979 ומתמודד בליגת העל הרוסית בבנדי. אתר האינטרנט הרשמי של קרסנוגורסק קרסנוגורסק, באתר אנציקלופדיה בריטניקה (באנגלית) קרסנוגורסק, ברשת החברתית פייסבוק קרסנוגורסק, ברשת החברתית אקס (טוויטר) Красногорск станет столицей Московской области через три года מסמך החוק העירוני באשר לסטטוס העיר (ברוסית) החוק אודות החלוקה המינהלית של מחוז מוסקבה "Власти Красногорска опубликуют информацию о пустующих площадях в открытом доступе". ערך זה הוא קצרמר בנושא יישובים ברוסיה. אתם מוזמנים לתרום לוויקיפדיה ולהרחיב אותו.
ראש ממשלת קירגיזסטן

ראש ממשלת קירגיזסטן הוא תפקיד חשוב בממשלת קירגיזסטן. עד 2010, מעמד הנשיא היה גבוה יותר מאשר ראש הממשלה בקירגיזסטן, אך לאחר משאל העם בשנת 2010 המדינה עברה למערכת פרלמנטרית, והציבה כוח רב יותר בפרלמנט ובממשלה על חשבונו של הנשיא. הנשיא רשאי למנות את ראש הממשלה באופן זמני, מינוי הידוע כראש הממשלה בפועל. ראשות הממשלה נעשית קבועה לאחר אישור המועצה העליונה (הפרלמנט).   התנועה העממית של קירגיזסטן   אר-נמיס   המפלגה הדמוקרטית של קירגיזסטן   אק-ג'ול   המפלגה הרפובליקנית של קירגיזסטן נשיא קירגיזסטן מדיה וקבצים בנושא ראש ממשלת קירגיזסטן בוויקישיתוף
ורדוניים

ורדוניים (שם מדעי: Sebastidae) היא משפחת דגי ים טורפים מסדרת העקרבנונאים, הם קרובים רחוקים של העקרבנוניים. בני הסוג ורדון הם דגי מאכל נפוצים.  הוורדוניים נפוצים בכל האוקיינוסים. מקום מחייתם העיקרי הוא בצפון האוקיינוס השקט. הם ניזונים מדגים קטנים. חלק מהקוצים הנמצאים לכל אורך סנפיריהם מכילים ארס. רבים מהם חיים בלהקות גדולות הנודדות בחיפוש אחרי מזון. המינים הגדולים במשפחה מגיעים לאורך 1 מטר ולמשקל 15 ק"ג. סוג ומין יחיד Adelosebastes latens עַכְשׁוּבְנוּן (Helicolenus) Hozukius ורדון (Sebastes) Sebasticus Sebastolobus Trachyscorpia מדיה וקבצים בנושא ורדוניים בוויקישיתוף ורדוניים, באתר ITIS (באנגלית) ורדוניים, באתר NCBI (באנגלית) ורדוניים, באתר Animal Diversity Web (באנגלית) ורדוניים, באתר האנציקלופדיה של החיים (באנגלית) ורדוניים, באתר GBIF (באנגלית)